UPDATE August 2020: Codrin se plânge că nu mai e invitat la Antena 3. E pentru prima oară în istorie când Antena 3 face ceva pentru a crește nivelul de inteligență al telespectatorilor.

---

UPDATE 7 Septembrie 2019: Diploma "Prostul zilei" se rededică lui Codrin Ștefănescu cu ocazia împăcării istorice cu tanti Veorica, candidată și ea, cu mari șanse, zilnic, la același titlu.

___

Textul inițial:

Am mințit încă din titlu. Nu e tocmai prostul zilei, căci faza despre care vreau să scriu datează din 2008. Dar ar fi fost prematur să-l numesc prostul secolului sau prostul mileniului, pentru că simt că vor exista în anii următori proști mult mai spectaculoși decât Codrin Ștefănescu.

Codrin s-a remarcat ca prost în momentul în care a spus că la PSD s-au primit atât de multe mesaje de susținere încât s-a blocat faxul. În 2017, PSD comunica prin fax. Probabil că diligența n-are voie pe stradă și de aia. A doua zi după declarația halucinantă cu faxul, un prieten îmi trimite un link. Click AICI ca să-l urmărești. Linkul, nu prietenul. Imaginile sunt de la un protest spontan din 2008. Nu-l știam, căci în vara aceea am lucrat în State și n-am fost atent.

Despre ce e vorba? Despre niște oameni de bine care protestează, preocupați nevoie mare de efectele distrugătoare pe care le-ar putea avea asupra planetei acceleratorul de particule din Geneva. Frica de găuri negre i-a scos pe oameni în stradă. Experimentele acestea ar trebui să fie făcute pe Lună, nu pe planeta noastră, zice Ștefănescu. Zece mii de cercetători și experți în fizică habar n-au despre ce vorbesc. Continuarea - pe www.tibicodorean.ro.